3. ΑΠΟΦΑΣΙΣ ΥΠΟΥΡΓΩΝ ΠΑΡ Α ΤΩ ΠΡΩΘΥΠΟΥΡΓΩ, ΟΙΚΟΝΟΜΙΚΩΝ  ΚΑΙ ΚΟΙΝ. ΑΣΦΑΛΙΣΕΩΝ Αριθ. Γ7/2457 της 13/18 Δεκ. 1974 (ΦΕΚ Β΄  1320) Περί χορηγήσεως επιδόματος ειδικών συνθηκών εργασίας εις το προσωπικόν του Σταθμού Αιμοδοσίας. Ι.Κ.Α. Έχοντες υπ’ όψει: α)Τας διατάξεις του άρθρ. 2 του υπ’ αριθ. 133/74 Ν.Δ/τος, καθ’ ας δια κοινών αποφάσεων του Πρωθυπουργού και των Υπουργών Οικονομικών, Κοινωνικών Υπηρεσιών και του κατά περίπτωσιν αρμοδίου Υπουργού, δύναται να χορηγηθή επίδομα ειδικών συνθηκών εργασίας εις το πάσης φύσεως προσωπικόν των νομίμως λειτουργούντων Κέντρων, Σταθμών ή Νοσοκομειακών Υπηρεσιών Αιμοδοσίας παρά τοις Νοσηλευτικοίς Ιδρύμασι Δημοσίου ή Ιδιωτικού Δικαίου, ως και παρά τω Ιδρύματι Κοινωνικών Ασφαλίσεων. β)Τα υπ’ αριθ. 162437/20.11.74, 163717/30.11.74 και 164145/2.12.74 έγγραφα του Ιδρύματος Κοινωνικών Ασφαλίσεων δι’ ων παρέχεται η σύμφωνος γνώμη δια την χορήγησιν του ανωτέρου επιδόματος, αποφασίζομεν: Εγκρίνομεν την χορήγησιν επιδόματος ειδικών συνθηκών εργασίας εις το πάσης φύσεως προσωπικόν του Σταθμού Αιμοδοσίας του Ιδρύματος Κοινωνικών Ασφαλίσεων κατά 100% επί του βασικού μισθού. 